Man grūti protams pateikt par Stokholmu ilgi neskatoties karti un street view. Nedaudz paskatījos un liekas, ka pārsvarā ielas ir sadalītas, kur reāli ir barjeras vai arī ik pa laikam ir kaut kādi šķēršļi.

Piemēram:
šķerslis: https://www.mapillary.com/app/?pKey=1328814044181578&focus=photo
vienā laidā: https://www.mapillary.com/app/?pKey=1235662990230973&focus=photo
šķērslis: https://www.mapillary.com/app/?pKey=151032333760348&focus=photo
Tādos piemēros es piekrītu, ka sadalīt būtu jēdzīgāk nekā savienot un atvienot katru krustojumu. Līdzīgas vietas es arī Rīgā/Latvijā nesavienotu, cik nu tādu ir.

Bet tādas strīdīgākas vietas, kā šeit https://www.mapillary.com/app/?pKey=166934016177927&focus=photo ir sadalītas kaut gan teorētiski nebūtu pareizi dalīt. Tālāk pie krustojumiem atkal ir fiziski šķeršļi, bet pa vidu gabals ir diezgan garš.

Un protams es nezinu, par ko vietējie kartētāji ir vienojušies vai apsprieduši. Iespējams neviens nav apspriedis un neviens nav ņēmies klāt labot. Jāņem vērā, ka tādas vietas zīmētas OSM sākotnē 10+ gadus atpakaļ, kad vēl nebija diskusijas un aprakstīti standartizēti principi. Arī Rīgā, tās ielas zīmētas sen atpakaļ un pie mums aktīvu kartētaju labi ja 5-10, tāpēc daudz kas vēl nav pielabots.

Te pāris sarunas, kur es minēju un apspriedu par sliedēm konkrēti (tur arī bildes pirms/pēc salīdzināt):
https://osmlatvija.zulipchat.com/#narrow/stream/368368-sabiedriskais-transports/topic/railway.3Dtram.20.2B.20highway
https://osmlatvija.zulipchat.com/#narrow/stream/368368-sabiedriskais-transports/topic/embedded_rails.20.2B.20embedded_rails.3Alanes
Neviens neiebilda, bet nu arī daudz cilvēku nav, kas aktīvi seko. Bet vismaz iky un rich. Var arī šo konkrēto vietu/gadījumu pieminēt un uzprasīt.

Par kartes izskatu gan es pieminētu, ka galvenā OSM karte jau nav vienīgā un ir daudz citu karšu un lietotāju un maršrutētāju. Gluži dēļ kartes nevajadzētu zīmēt citādi nekā pieņemts - tas var arī maldināt citus, īpaši maršrutētājus, kuri nesaprot tādus izņēmumus un rāda nepareizas instrukcijas. Arī uz mobilā kartes, kur ceļi daudz sadalīti ir ļoti nesalasāmi, īpaši braucot. Protams, zīmēt, lai redzētu kartē ir lieliska motivācija un es pats zīmēju visādus sīkumus, lai kartē parādās. Bet to gan vajadzētu darīt tikai tik tālu, cik tas ir pareizi un pieņemts.

Tas vai izskatās labāk protams ir diezgan subjektīvi. Stokholmas centrs ir krietni blīvāks un dēļ reljefa un ūdeņiem viss izskatās interesantāk. Ja tā paņem piemēram uz austrumiem no Vecrīgas - tur jau vienkārši tikai taisnstūri kvartāli uz visām pusēm. Tik pat labi liela daļa Ņujorkas arī garlaicīga rūtiņu burtnīca. Bet nu tas jau viss atbilst patiesībai. Principā manuprāt ir galvenais lai ceļi savā starpā pareizi izskatās un nemaldina. Bet nu tas tā.

Īsumā, es nedomāju, ka Rīgā ir daudz piemēru, kur vajadzētu atkāpties no parastās prakses un principiem. Ja ir kaut kādas konkrētas vietas, kur derētu, tad var to apspriest nedaudz plašāk.